قالت الخامسة زوجي اذا دخل فهد واذا خرج اسد ولا يسأل عما عهد دي مدحته اذا دخل فهد الفهد في الحيوانات آآ يصفونه بالغفلة يصفونه بالغفلة فهي تقول انه يتغافل
مش عينه على كل حاجة لأ المرأة تكره الصنف اللي زي ده ولزلك المشاكل بتكتر في بيوت الرجالة الذين احيلوا الى المعاش اول ما يحل المعاش تبتدي المشاكل في البيت. يا عم الشيخ الله يكرمك شف لي شغلانة. عايزه يطلع من البيت. ليه؟ بدأ ياخد
خد باله من اشياء كانت بتحصل كل يوم بس عشان كان مشغول ما خدش باله منها. كل ما يدخل الشنطة دي انها لايه ؟ ما هي هنا بقى لها تلاتين سنة بتتحط في الحتة دي
انا بدخل بتكعبل فيه ها انا ملاية السنين مش مشدودة كويس ليه الفوطة محطوطة هنا ليه ؟ يدخل المطبخ على الكوبايات مش مرصوصة كويس ليه ؟ طب انت ايش دخلك المطبخ انت؟ مسلا يدخل الاقيه الحوض مليان مواعين كده
لسة الست تخلص خالص تشطب مطبخها مرة واحدة. مش كل ما تعمل طبق تقوم غاسلها وحطها في المتبقية. هي قادرة بشغلها. يقول لها انا كده بالمنظر ده باكرهه. ما احبوش
ما احبش ادخل الاقي الحوض مليان مواعين. انت ما لك طب ما تغسل بقى. طالما مش عاجبك المسألة ادخل اشتغل يعني. فيبتدي يعمل مشاكل ويبدي ملاحيظ كات موجودة بصفة دائمة لكنه لم يرها الا بعدما فرغ قلبه
لا انا هقول لك حاجة تسعة اعشار السلامة التغافل اعمل نفسك مش فاهم اكتر بني ادم تعبان في حياته الزكي او مش عايز اقول الزكي لأ. هصحح العبارة. الذي يظهر للناس انه ذكي
يجي يكلمك كلمتين تقول اه انت عايز تقول كزا وكزا وكزا. قبل ما يكمل طب ما انت هيجي لك يوم من الايام يقال لك عبارة ولا بتاع ما تفهمهاش فعلا. قال يقول لك اشمعنى دي اللي انت مش فاهمها
طب ما انت على طول بتكمل لي العبارات والكلام ده واشمعنى دي اللي مش فاهمها لأ انت فاهمها وبتستعبط لا قيل لاعرابي من العاقل؟ قال الفطن المتغافل فاهمها وبيعديها بمزاجه
ها ما باقولش الانسان يبقى غبي لأ يتغافل ما يبقاش مغفل يتغافل التغافل ده يعطيك فرصة للتأمل حد يقول لك كلام انت فاهمه كويس جدا. تقول له تقصد ايه يعني
وتبدي ان كل حاجة عايز تستفهم فيها فده يعتبر كأنه ايه كأنه ايه يعني ايه آآ جنة انت تحترز بها ونحن اخذنا هذا التغافل ده من النبي صلى الله عليه وسلم
عند البخاري وغيره من حديث ابي هريرة رضي الله عنه كانت قريش تشتم النبي صلى الله عليه وسلم بس تشتمه بطريقة جديدة النبي عليه الصلاة والسلام اسمه محمد يقوموا قالبين الاسم
يبقى مذمم ويشتمون مذمما خلاص قاتل الله مذمما قبح الله مذمما فيقول النبي صلى الله عليه وسلم لابي هريرة انظر كيف يصرف الله عني شتم قريش انهم يسبون مذمما ويشتمون مذمما وانا محمد. مش انا
مع انه يعلم انهم يشتمونه خلاص تسعة اعشار السلامة في ان يتغافل المرء. لا تظهر انك ذكي. عشان يبقى القرار بيدك. ها كانت العرب تقول لسان العاقل من وراء قلبه
ولسان الاحمق من امام قلبه يعني ايه الكلام ده قال لك انت اسير الكلمة اذا خرجت منك قبل ما تتكلم ارسل الكلمة الى قلبك. استطعمها الاول. ها اتكلم؟ ما تكلمش. طب لو اتكلمت
حيث يترتب عليه ايه؟ طب لو سكت هيترتب عليه ايه؟ بعد ما انت تهضم المسألة وقلبك خلاص استوعبها ينطق اللسان او يسكت لان اللسان من وراء الايه؟ من وراء القلب. يعني القلب متقدم
اما لسان الاحمق فانه من امام قلبه. قبل ما يفكر في اي حاجة ينطق مر كنا بنصلي في مسجد وبعدين ايه يعني الاخ الامام قال لي ايه عايزينك يعني آآ تحض الناس على التبرع للمسجد عايزين نكمل
فتكلمت يعني بما يسر الله عز وجل وكده فواحد كده سخن سخن قام مطلع كل اللي في جيبه واخد بالك وقام حطه على الايه؟ على الترابيزة والناس كل واحد تبرع بما يسر الله سبحانه وتعالى
بعد كم يوم كده الامام بيقول لي ايه باقول للراجل اللي حط الفلوس في الاول جاء قال لي اعمل معروف اديني الفلوس تاني. قال له ليه؟ قال له ده كل اللي
جيبي وانا ما عنديش مصاريف. ها؟ طب انت عامل جدع وسخنت وطلعت كل اللي في جيبك قعدت تاخد الفلوس تاني ما هو ده ما هو ده حط من قدره وبعدين شيء بذله لله. ازاي ياخده تاني
المسألة تبرع خلاص يعني الانسان يتصرف تصرفا يعني الانسان العاقل يقول اه انا دلوقتي معي قد كده ممكن اتبرع بكزا او ممكن اتبرعش الدينار الذي تنفقه على اهلك افضل الدنانير كلها. كما قال النبي عليه الصلاة والسلام. يبقى ده تسرع واوقع نفسه في وقت
وشان نفسه لأ فيبقى الانسان قبل ان يتكلم لابد ان يعرف الكلمة وان يعرف مغبة الكلمة. فهي بتقول ان زوجها من مميزاته انه يتغافل لكن قالت ايه ؟ لكن اوعوا تفتكروا ان هو كده مغفل على طول. ده في البيت بس
لكنه اذا خرج الى الناس راجل. ما فيش حد يغلبه ولا حد يضحك عليه ولا الكلام ده. انا بس اللي بضحك عليه لكن الناس برة ما فيش حد يضحك عليه
اذا دخل فهد واذا خرج اسد ولا يسأل عما عهد لا يسأل عن معاهد دي كأنها تفسير لفهد يعني مسلا ايه يجيب شوية رز مش كل شوية ييجي يحسس على الشوال ناقص الله! ده شوال ده كان تلات تربعه امبارح بقى نصه ليه؟ ها؟ ما هو جايز يا اخي بتاخد تودي لاهلها ولا
حاجة او تتصدق او الكلام دهوت. لأ كن كريما. كن كريما لا تتلصص على المرأة ولا تحاسب المرأة هنعمل زي الراجل بقى اللي ايه كل ما يجيب لحمة ها واديها لمراته انت عارف اللحمة لما بتطبخها بتكش شوية. فجايب لي مسلا كيلو قد كده تبص تلاقيها قد كده
الراجل بقى لانه لا بيطبخ ولا بيعرف اي حاجة وبتاع ما بيعرفش ان اللحمة بتكش يعني. فيبص في الحلة فيلاقي الايه؟ يلاقي اللحمة قليلة وبرضه الست كانت بتقوم بالوزن برضه لما تحب تدوق اللحمة طارت ولا تاكلها حتتين تلاتة يعني هالاقي اللحمة قليلة اوي. فلان رجل يعني آآ الضاغط على
المرأة والرجل كل ما يضغط على المرأة وقررها والكلام ده تكدب كيف تخرج من سخطه تعمل ايه ؟ تكدب الرجل الشديد هو الذي يلجأ امرأته الى الكذب عشان تطلع من سخطه
فاللحمة فين ؟ فاكلها القط ابن اللزين اللي قاعد لي في البخت كل ما اجيب لحمة لقطة قاعد لي في اللحمة بس. خلاص قام جاب ميزانه. ها قبل ما يطلع قبل ما يجيب لحمة يوزن القط. ها؟ ييجي اللحمة فين؟ اكلها القط يقوم جايب القط يوزنه ما يلاقيش
ما فيش حاجة ها ما هو حتى القط لو كل كيلو اللحمة مش هيبان على وزنه برضو انت عارف لا لا يسأل عما عهد اذا الرجل كان كريما وكان متغافلا يكون على سقف قلب امرأته
والدنيا لا تجمل الا بهذا. ان يشعر الرجل انه محل انه يعني حال في قلب امرأته. فدا رجل ايه؟ كريم من انه يتغافل في بيته. كل واحد من الرجال الذين اثنت عليهم النساء خد صفة من الصفات دي
ازا ما كانتش الصفية دي عندك جربها